Ұлттық Банк базалық ставканы 16%-ға дейін көтерді...
"Ұлттық Банк базалық ставканы 16%-ға дейін көтерді..." | "https://abai.kz/post/159604"
TITLE: Ұлттық Банк базалық ставканы 16%-ға дейін көтерді...
URL: https://abai.kz/post/159604
META: "Ұлттық Банк базалық ставканы 16%-ға дейін көтерді..." | "https://abai.kz/post/159604"
DATE: 31.10.2022
AUTHOR(s): Айбар Олжаев
TOTAL WORDS: 184
TEXT: Базисті пункт, базалық ставка мен инфляция мәселелері жөнінде айтсам. Бүгін Ұлттық Банк базалық ставканы 16%-ға дейін көтерді. Кәсіби терминге салсақ, ставка 150 базисті пунктке көтеріліп отыр. Осы орайда, базисті пункт - көп әріптестерге әлі таныс емес ұғым. 1 базисті пункт - 0,01 пайызға тең. Сәйкесінше, 150 бп. - 1,5% болады. Яғни, базалық ставка бұған дейінгі 14,5 пайыздан 16 пайызға көтерілді. Арасындағы айырмашылық - 150 базисті пункт. Базалық ставка инфляцияны ауыздықтау мақсатында нарықтан басы артық өтімділікті (ақшаны) алып тастау үшін көтерілді. "2022 жылғы қыркүйекте жылдық инфляция болжанған көрсеткіштен айтарлықтай ауытқып, 17,7% құрады. Инфляцияның барлық құрамдас бөліктері бойынша бағаның орнықты өсуі байқалады. Тұтыну бағаларының маусымдық сипатты есептемегендегі шілде айында өсуі баяулағаннан кейін ол соңғы айларда айтарлықтай жеделдеді. Қыркүйекте жылдық көрсеткіш 26,8% (2022 жылғы шілдеде – 17,7%) болды. Базалық инфляция жылдық мәнде 19,7%-ға жетіп, жоғары деңгейде қалыптасуда. Бұл экономикада ұзаққа созылған жоғары инфляциялық аяны қалыптастыру тәуекелін көрсетеді", - деп жазады, Ұлттық Банк. Қарапайым түсіндірсек, қыркүйек айында инфляция 26,8 пайызға бірден секірген. Ал жыл аяғында (қараша-желтоқсан) тағы да өсетін түрі бар. Базалық ставканың осы қазандағы өсуі инфляцияны тоқтатпаса, 5-ші желтоқстанда ставка тағы да өзгеруі мүмкін. Айбар Олжаев Abai.kz
